Diari Oficial de la Generalitat Valenciana


Sumari del DOGV 5370, del 19-10-2006 (2006/10423)

ACORD de 31 de juliol de 2006, de la Comissió Territorial d'Urbanisme de València, relatiu al pla de reforma interior de la unitat d'execució Plaça Ambulatori del sòl urbà residencial de la població d'Alcàsser.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10145


Data del document
:   31-07-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcàsser
    * pla d'urbanisme

ACORD de 31 de juliol de 2006, de la Comissió Territorial d'Urbanisme de València, relatiu al pla de reforma interior de la unitat d'execució Plaça Ambulatori del sòl urbà residencial de la població d'Alcàsser. [2006/F10510]  
Vist l'expedient remés per l'Ajuntament d'Alcàsser referit al pla de reforma interior de la unitat d'execució Plaça Ambulatori del sòl urbà residencial de la població, i de conformitat amb els següents,  
Antecedents  
U. Tramitació municipal  
1r. Mitjançant un decret de l'Alcaldia núm. 314/05, de 18 de novembre de 2005 es va acordar sotmetre l'expedient a informació pública, publicant-se en el periòdic Las Provincias de 5 de desembre de 2005 i en el DOGV núm. 5153 de 13 de desembre de 2005.   
2n. Es va sol·licitar cèdula d'urbanització el 21 de novembre de 2005, i s'acompanyaren plànols a l'efecte.  
3r. La Secció de Planejament de la Direcció Territorial de la Conselleria de Territori i Habitatge en ofici rebut el 19 de desembre del 2005 va sol·licitar a l'Ajuntament que s'aportaren 3 còpies visades del Projecte tècnic (PRI) pel Col·legi d'Arquitectes.  
4é. El dia 10 de gener de 2006 van entrar en el Registre de Conselleria les 3 còpies sol·licitades.  
5é. L'Ajuntament en Ple en sessió celebrada el 24 de gener de 2006, va acordar aprovar provisionalment el Pla de reforma interior, PAI, Projecte d'urbanització i Projecte de reparcel·lació mencionats i elevar a definitiva l'aprovació provisional una vegada atorgada la cèdula d'urbanització sol·licitada.  
6é. El 28 d'abril de 2006 va entrar en el Registre d'aqueixa conselleria escrit municipal entenent estimada la cèdula d'urbanització de referència per haver transcorregut el termini de 40 dies que establix la LRAU.  
7é. Per raó del que exposa l'Ajuntament Ple en sessió celebrada el 10 de maig de 2006 va acordar fer complir l'acord plenari de 24 de gener de 2006 constatant que aquest acord ha quedat definitivament adoptat.  
8é. La Secció de Planejament de la Direcció Territorial de la Conselleria de Territori en ofici rebut el 16 de maig comunica la improcedència de la cèdula d'urbanització i per tant, que l'aprovació definitiva del Pla de reforma interior és de competència autonòmica per afectar les seues determinacions l'ordenació estructural, no procedint, per tant, l'expedició de la cèdula d'urbanització. Contra la comunicació de la improcedència de cèdula el municipi va interposar al·legacions.  
9é. El 13 de juny de 2006 va entrar en els serveis territorials escrit de l'Ajuntament sol·licitant l'aprovació definitiva a què acompanya còpia de l'expedient administratiu municipal tramitat a l'efecte, al·legant que els tres exemplars del PRI obren en poder de la Conselleria en l'expedient de cèdula d'urbanització 20051037-AA/CA.  
Dos. Documentació  
El projecte estudiat està integrat pel Pla de reforma interior que inclou la part sense eficàcia normativa (memòria informativa, memòria justificativa, plànols d'informació) i la part amb eficàcia normativa (fitxa de gestió i plànols d'ordenació).  
Tres. Objecte  
A través del present Pla de reforma interior es pretén la delimitació d'una unitat d'execució constituent d'una àrea de repartiment, que integra tots aquells terrenys de la zona de vora pendent de gestió i urbanització a l'efecte del seu desenvolupament urbanístic conjunt, davall el règim de les actuacions integrades i d'acord amb una única programació.   
El sòl està classificat com a urbà en el vigent Pla general d'ordenació urbana i qualificat com a sòl residencial familiar entre mitgeres, regulat en la secció 2a A . Nucli antic d'Alcàsser, en l'article 4.2.0.1 i següents de les normes urbanístiques del PGOU.  
La unitat d'execució delimitada se situa al sud-oest del nucli urbà, i està compresa entre el carrer Vicente Blasco Ibáñez, oberta i dotada de serveis urbanístics, i la part posterior dels habitatges unifamiliars i plurifamiliars que donen façana als carrers Sant Antoni i avinguda Ricard Hernández del nucli urbà.   
Segons el mesurament topogràfic dels terrenys afectats per l'actuació, la superfície total de la unitat és de 2.436,69 m², dels quals 647,5 m² són dotacionals i 1.789,19 m² són edificables.  
Aquest sòl urbà, en el qual es grafia una plaça des del planejament general, es troba en l'actualitat amb graveta, i servix de pàrquing per al veïnat, lliure d'edificacions i pendent de gestió i d'urbanització.  
Té forma irregular perquè només entren terrenys que no estiguen edificats, tant dotacionals com de destinació privada, quedant-se fora d'aquesta el terrenys que estan consolidats per la construcció, a excepció d'una xicoteta punta ubicada a l'est de la unitat, d'una superfície de 14,24 m² que es demolix per a donar accés des de la nova plaça on es construirà l'ambulatori.  
D'aquesta manera es procedix a la delimitació d'una unitat d'execució que comprén tots els terrenys pendents de transformació integral de conformitat amb el que disposa l'article del RPCV i seguint el criteri contingut en l'article 33.1 de la LRAU, tots els terrenys inclosos en la unitat d'execució queden subjectes al règim de les actuacions integrades de manera que el desenvolupament urbanístic d'aquests es produïsca de manera conjunta i d'acord amb una única programació, participant tots aquests en el repartiment de beneficis i càrregues derivats del compliment de les previsions del PGOU per a aquesta zona de sòl urbà.   
L'execució d'aquestes previsions permetrà la transformació de les superfícies destinades a ús residencial en solars edificables. Així mateix, es preveu la gestió d'aquests sòls a través de la seua gestió directa per mitjà de la intervenció municipal per al seu desenvolupament urbanístic, tal com establix l'article 7 de la LRAU.  
FITXA DE GESTIÓ  
.............................  
ÀMBIT Unitat d'execució Plaça de l'Ambulatori   
ÀREA DE REPARTIMENT Unitat d'execució Plaça de l'Ambulatori   
APROFITAMENT TIPUS 2,041 m²t/m²  
.............................   
PRINCIPALS CARACTERÍSTIQUES DE LA UNITAT D'EXECUCIÓ   
Quadre de superfícies:  
Superfície total......... 2.436,69 m²s  
Superfície lucrativa....... 1.789,19 m²s  
Superfície dotacional...... 647,5 m²s  
PERCENTATGE DE CESSIÓ DOTACIONAL 26,57%  
.............................   
CONDICIONS DE CONNEXIÓ I INTEGRACIÓ   
Sense especialitats   
.............................   
Pel que fa als serveis urbanístics els terrenys afectats per la present proposta d'ordenació disposen en el seu entorn més immediat de tots els serveis urbanístics exigits pel Pla general d'ordenació urbana per a la conversió de les parcel·les en solars edificables per mitjà de la simple connexió amb les xarxes existents (els seus límits es troben consolidats per l'edificació i executats d'acord amb el planejament vigent)  
Condicions de connexió: el funcionament dels serveis que s'han d'implantar en l'àmbit de la unitat no requerix l'execució de noves infraestructures, en connectar amb les xarxes ja existents i immediates, per la qual cosa resulta innecessari l'establiment de condicions específiques de connexió.   
Quatre. Tramitació autonòmica  
Durant la tramitació en el servei territorial d'aquesta conselleria no s'ha sol·licitat cap informe als organismes sectorials.  
Cinc. Aigua i Sanejament  
No s'han sol·licitat ni aportat certificats d'empresa gestora, no obstant això, en tractar-se de sòl urbà integrat en el nucli urbà de la població, de xicotetes dimensions en què no es preveu un excessiu nombre d'habitatges, no s'entén necessària la justificació de la capacitat i suficiència de la xarxa d'abastiment d'aigua potable i de sanejament d'aigües residuals, perquè la seua connexió serà amb les xarxes ja existents i immediates.  
Sis. Planejament vigent  
Alcàsser compta amb Pla general d'ordenació urbana (PGOU) aprovat definitivament per la Comissió Territorial d'Urbanisme de València amb data 28 de maig de 1997.  
Set. La Comissió Informativa de la Comissió Territorial d'Urbanisme de València, en sessió celebrada el 26 de juliol de 2006, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Justificació de la reserva dotacional  
L'article 23.1 segon paràgraf de la LRAU, en relació amb l'article 22.2 segon paràgraf de la mateixa llei, establix que a les zones de vora immediata al sòl urbà, pot eximir-se, parcialment i justificadament, el compliment d'aquelles exigències del número 1 que, per incompatibles amb la consolidació, resulten impracticables. Aquesta exempció s'acordarà només en l'estrictament necessari per a ultimar la trama urbana en coherència formal i funcional amb les seues condicions històriques.  
Tractant-se de sòl urbà delimitat en el vigent Pla de normes subsidiàries, es pot eximir de l'obligació d'aplicar la reserva dotacional pública derivada dels estàndards previstos legalment i reglamentàriament, d'aplicació en els nous instruments de planejament o, si és el cas, amb motiu d'homologacions sectorials, circumstàncies no concurrents en el supòsit actual, en les quals el present pla té com a objecte exclusivament la delimitació d'una unitat d'execució a l'efecte de gestió urbanística però sense alterar la vigent ordenació per a permetre l'execució per actuació integrada que resulta més convenient per al seu desenvolupament i per a afrontar la urbanització total de l'àmbit de l'actuació.  
No obstant això, tal com establix la fitxa de gestió, la superfície destinada a sòl dotacional és de 647,5 m², que representa un percentatge de 26,57% sobre el total de l'actuació, i que es materialitzarà en l'execució de la plaça semicircular prevista des del planejament general.  
Segon. Justificació de l'edificabilitat  
Tots els terrenys inclosos en la unitat d'execució constituïxen una única àrea de repartiment delimitada d'acord amb el criteri funcional previst a l'efecte en els articles 61 de la LRAU.  
La present unitat d'execució es troba dins de la zona de nucli antic d'Alcàsser, establida en el PGOU vigent, concretament s'establixen els paràmetres urbanístics i les condicions d'edificabilitat en la secció 2a A, en els articles 5.5.3.8 a 2.2.1.5 de les seues normes urbanístiques.  
D'acord amb el nombre de plantes previstes en el PGOU (3 altures), i les ordenances d'aplicació, l'edificabilitat de destinació privada total de la unitat és de 5.367,57 m²t.  
1.789,19 m² sòl edificable x 3 altures = 5.367,57 m²t.  
No obstant això, als efectes del càlcul de l'aprofitament tipus, en la memòria justificativa del PRI s'establix un diferent valor dels terrenys amb profunditat edificable fins a 18 metres i els terrenys que superen eixa profunditat, justificant aquesta diferenciació a l'efecte de construcció, que els solars amb una profunditat major de 18 metres plantegen problemes de distribució interior, tant en locals comercials com en els habitatges, en necessitar de majors recorreguts, encarint amb això la construcció.  
Basant-se en el que s'ha exposat, es diferencia entre la superfície edificable fins una profunditat de 18 metres (1.263,49 m²s) i la superfície edificable que excedix d'eixa profunditat (525,7 m²s), quantificant aquesta última en un 75% del valor de la superfície situada a menor profunditat, resultant el següent:  
. 1.263,49 m²s edificable x 3 = 3.790,47 m²t.  
. 525,7 m²s x 2,25 (75% de 3) = 1.182,82 m²t  
Aprofitament = 3.790,47 + 1.182,82 = 4.973,29 m²t  
D'aquesta manera, calculen l'aprofitament tipus de la unitat d'execució i en conseqüència, de l'àrea de repartiment, de la manera següent:  
. AT = 4.973,28 m²t = 2,041 m²t/m²s  
 2.436,69 m²s  
D'acord amb el que disposa l'article 19 de la Llei 14/1997, de 29 de desembre, d'acompanyament a la de pressupostos de la Generalitat Valenciana per a l'exercici 1998, correspon als propietaris el cent per cent d'aprofitament tipus per tractar-se de sòl urbà.  
Allò que s'ha disposat amb anterioritat es desprén del Pla de reforma interior objecte d'estudi. No obstant això, segons el parer d'aquest Servei Territorial d'Urbanisme, no queda prou justificada, als efectes del càlcul de l'aprofitament tipus, la diferència de valor entre la superfície edificable fins a 18 metres de profunditat, i la que la sobrepasse. En tot cas, el Pla de reforma interior ha de determinar que el Projecte de reparcel·lació serà el que concrete i aplique justificadament els coeficients de ponderació procedents entre parcel·les situades a diferent profunditat.  
Tercer. Reserva d'habitatge protegit  
No consta que pretenguen construir habitatge protegit. No obstant això, en tractar-se d'un sòl classificat com a urbà i qualificat de residencial des del planejament general, que al seu torn, no augmenta l'edificabilitat ni canvia l'ús, s'exceptua el que preveu la disposició transitòria primera, apartat 3 de la Llei 16/2005, Urbanística Valenciana.  
Quart. Valoració global  
No s'aprecia obstacle legal que impedisca l'aprovació autonòmica, conforme a l'article 40 de la LRAU, mentre que l'ordenació proposada respon a l'interés públic local degudament justificat per la corporació.  
No obstant això, segons el parer d'aquest Servei Territorial d'Urbanisme, no queda prou justificada, als efectes del càlcul de l'aprofitament tipus, la diferència de valor entre la superfície edificable fins a 18 metres de profunditat, i la que sobrepasse la mateixa. En tot cas, el Pla de reforma interior ha de determinar que el Projecte de reparcel·lació serà el que concrete i aplique justificadament els coeficients de ponderació procedents entre parcel·les situades a diferent profunditat, tal com s'establix en el fonament jurídic segon.  
Cinqué. Òrgan competent  
La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.   
A la vista de tot el que antecedix la Comissió Territorial d'Urbanisme de data 31 de juliol de 2006, per unanimitat, acorda:  
Aprovar definitivament el Pla de reforma interior de la unitat d'execució Plaça de l'Ambulatori d'Alcàsser. Han d'aportar-se perquè aquesta Comissió Territorial les segelle dos còpies del text refós en el qual s'elimine, a l'efecte del càlcul de l'aprofitament tipus, la diferent valoració entre la superfície edificable fins a una profunditat de 18 metres i la superfície edificable que excedix d'eixa profunditat, i ha de ser el projecte de reparcel·lació el que justificadament aplique els coeficients que siguen procedents.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de DOS MESOS comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment:  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, a comptar de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que puga exercir qualsevol altre recurs o acció que crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 31 de juliol de 2006.. El secretari de la Comissió Territorial d'Urbanisme: Álvaro Aleixandre Ortí.